stanford-oval/wikipedia huggingface dataset:
Hyperbolinen kulma
Historia

Hyperbelin neliöimisellä tarkoitetaan hyperbolisen sektorin pinta-alan määrittämistä. Voidaan osoittaa, että se on yhtä suuri kuin hyperbelin ja sen asymptootin välisen vastaavan alueen pinta-ala. Sen onnistui ensimmäisenä määrittämään Gregoire de Saint-Vincent vuonna 1647 teoksessaan Opus geometricum quadrature circuli et sectionum coni. Kuten eräs historioitsija myöhemmin asian ilmaisi, Saint-Vincent neliöi hyperbelin ja sen asymptoottien välisen alueen ja totesi, että tämän alueen pinta-ala kasvoi aritmeettisen sarjan mukaan samalla kun abskissa kasvoi geometrisen sarjan mukaan.
A. A. de Sarasa määritteli luonnollisen logaritmin hyperbelin avulla. Tämän määritelmän mukaan luvun a luonnollinen eli "hyperbolinen logaritmi" on hyperberlin  y=1/x, x-akselin sekä suorien x=1 ja x=a välisen alueen pinta-ala. Tämä funktio, joka on tunnetuimpia esimerkkejä transkendenttisesta funktiosta, voidaan kuitenkin yhtäpitävästi määritellä toisinkin, nimittäin eksponenttifunktion  e^{x} käänteisfunktiona. Hyperbolisella kulmalla on kuitenkin keskeinen merkitys, kun Saint-Vincentin lauseen pohjalta on kehitetty puristuskuvausten teoria.
Ympyrän trigonometrian yleisti hyperbelille Augustus De Morgan vuonna 1849 laatimassaan oppikirjassa Trigonometry and Double Algebra. Vuonna 1878 W. K. Clifford parametrisoi hyperbolisen kulman avulla yksikköhyperbelin kuvaillen sitä kvasiharmonisena liikkeenä.
Vuonna 1894 Alexander Macfarlane julkaisi teoksessaan Papers on Space Analysis tutkielman The Imaginary of Algebra, jossa hän generoi hyperbolisten kulmien avulla hyperboliset versorit.  Seuraavana vuonna Bulletin of the American Mathematical Society julkaisi Mellen W. Haskelin tutkielman hyperbolisista funktioista.
Vuonna 1914 laatimassaan suhteellisuusteorian oppikirjassa Ludwik Silberstein käytti rapiditeetin käsittettä ja osoittin sen yhteyden hyperbolisen avaruuden kolmioihin. Rapiditeetti määriteltiin hyperbolisena kulmana  a=\tanh {\frac {v}{c}}, toisin sanoen kappaleen nopeuden ja valon­nopeuden suhteen hyperbolisena tangenttina. Hän kirjoitti:
"On syytä huomauttaa, että rapiditeetin arvo 1 vastaa jo huimaa nopeutta, noin kolmea neljäsosaa valonnopeudesta; tarkemmin sanottuna v = 0,7616c, kuna=1."
"Niinpä rapiditeetti a=1 merkitsee nopeutta 0,76 c, mikä on hieman suurempi kuin valon nopeus vedessä."
Silberstein käytti myös Nikolai Lobatševskin esittämää parallelismikulman käsitettä Π(a), jolla saatiin  \Pi (a)={\frac {v}{c}}.
Hyperbolinen kulma imaginaarisena kulmana

Hyperbolinen kulma esitetään usein ikään kuin se olisi imaginaariluku. Jos x on mikä tahansa reaaliluku, pätee trigonometristen ja hyperbolisten funktioiden välillä yhteys
joten hyperboliset funktiot cosh ja sinh voidaan esittää sirkulaaristen, trigonometristen funktioiden avulla. Nämä yhteydet eivät kuitenkaan suoranaisesti ilmene ympyrässä tai rotaatiossa,  mitenkään, vaan ne on paremmin ymmärrettävissä päättymättömien sarjojen käsittein. Erityisesti eksponenttifunktiota ( e^{x}=\cosh x+\sinh x\! ) esittävä sarja muodostuu parillisista ja parittomista termeistä, joista edelliset muodostavat hyperbolisen kosinifunktion  ( \textstyle \cosh x=\sum _{n=0}^{\infty }{\frac {x^{2n}}{(2n)!}}), jälkimmäiset hyperbolisen sinifunktion ( \textstyle \sinh x=\sum _{n=0}^{\infty }{\frac {x^{2n+1}}{(2n+1)!}}). Kosinia vastaava päättymätön sarja voidaan muodostaa funktion cosh sarjasta korvaamalla sen joka toinen termi vasta­luvullaan eli muuttamalla se vuorottelevaksi, ja vastaavalla tavalla saadaan sinifunktion sarja funktion sinh sarjasta. Tämä voidaan tehdä kertomalla sarjan jokainen termi vuorottelutekijällä (−1)n. Edellä olevat funktioiden väliset yhteydet saadaan korvaamalla tämä vuorottelutekijä imaginaari­yksiköllä i, jolloin saadaan palautetuksi eksponentti­funktion sarjan molemmat osasarjat. Kuitenkin holomorfisten funktioiden teoriassa hyperbolisia sini- ja kosinifunktioita käsitellään kompleksisina sini- ja kosinifunktioina.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hyperbolic angle
Aiheesta muualla

William Mueller: ”The number e: Example 5: Hyperbolic Trigonometry”, Exloring Precalculus. Määritä julkaisija! Teoksen verkkoversio.
Calculus / Hyperbolic angle WikiBooks.
Yksikköhyperbeliin liittyy sektori, jonka pinta-ala on puolet hyperbolisesta kulmasta
Sirkulaarisen ja hyperbolisen kulman kasvu
Hyperbolisen sektorin (keltaisella merkityn alueen) pinta-ala on yhtä suuri kuin hyperbelin, sen vaakasuoran asymptootin sekä pisteiden a ja b kautta kulkevan, tähän asymptoottiin nähden kohtisuorien janojen välisen alueen pinta-ala.
Käännös suomeksi
Chris Cornell

| Chris Cornell |
| --- | --- |
 Chris Cornell vuonna 2011.
Henkilötiedot
Syntynyt: 20. heinäkuuta 1964
Kuollut: 18. toukokuuta 2017 (52 vuotta)
Ammatti:  laulaja-lauluntekijä, muusikko
Muusikko
Laulukielet:  englanti
Aktiivisena:  1984–2017
Tyylilajit:  Alternative metal, grunge, alternative rock, heavy metal, hard rock, psykedeelinen rock
Soittimet:  laulu, rummut, kitara, basso, huuliharppu, banjo
Yhtyeet:  Soundgarden, Audioslave, Temple of the Dog, Center for Disease Control Boys, Eleven, Timbaland, Slash
Levy-yhtiöt:  SST, Sub Pop, A&M, Epic, Suretone, Interscope Records, Mosley Music
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Chris Cornell vuonna 2007
Chris Cornell (20. heinäkuuta 1964 Seattle, Washington – 18. toukokuuta 2017 Detroit, Michigan) oli yhdysvaltalainen muusikko ja laulaja-lauluntekijä. Hän tuli tunnetuksi ensin Soundgarden-yhtyeen laulajana ja keulakuvana. Sitten hän oli Audioslave-yhtyeen jäsen. Cornell oli myös projektiluonteisessa superyhtyeessä Temple of the Dog. Hänen tyylilajinaan oli lähinnä vaihtoehtorock.
Cornellin lauluääntä arvostettiin erittäin paljon, ja hänet äänestettiinkin sijalle 12 Music Televisionin 22 parasta lauluääntä -äänestyksessä. Cornell on monta muutakin kertaa äänestetty yhdeksi maailman parhaista rocklaulajista. Cornell aloitti musiikkiuransa soittamalla rumpuja mutta vaihtoi myöhemmin laulajaksi. Joissakin Soundgardenin kappaleissa hän soitti myös kitaraa. Hän oli laulaja-lauluntekijä Jeff Buckleyn hyvä ystävä.lähde?
Cornell jätti Audioslaven helmikuussa 2007, jolloin hän ilmoitti suuntautuvansa soolouralle.
Cornell julkaisi toisen soolo-levynsä Carry On toukokuussa 2007, ja sen kappale ”You Know My Name” on James Bond -elokuvan Casino Royale tunnuskappale.
Tehdessään Carry On -levyä Cornell tapasi tuottaja/hiphopartisti Timbalandin, ja yhteinen projekti, Cornellin sooloalbumi Scream, valmistui vain kuudessa viikossa. Levitykseen se tuli maaliskuussa 2009. Levy oli täysi irtiotto Cornellin aikaisemmasta grungetyylistä ja muistuttaa hyvin paljon R&B:tä ja 2000-luvun diskomusiikkia.lähde?
Myöhemmillä levyillään Cornell palasi lähemmäksi juuriaan ja perinteisempää musiikillista ilmaisua.lähde?
Yksityiselämä

Cornell lopetti ongelmaksi muodostuneen alkoholin käyttönsä vuosituhannen vaihteessa kokonaan.
Hän oli kolmen lapsen isä. Avioliitosta Susan Silverin kanssa hänelle syntyi tytär vuonna 2000. Vicky Karayiannisin kanssa Cornell sai tyttären vuonna 2004 ja pojan vuonna 2005.
Kuolema

Cornell teki itsemurhan Detroitissa 17. toukokuuta 2017 Soundgardenin konsertin jälkeen. Hänet löydettiin kuolleena hotellihuoneensa kylpyhuoneen lattialta; kuolinsyytutkimus vahvisti syyksi hirttäytymisen.
Cornellin puoliso julkaisi edustajansa välityksellä lausunnon, jossa hän esitti ylimääräisen ahdistuslääkkeen vaikuttaneen Cornellin mielentilaan ennen itsemurhaa. Toksikologinen raportti ei kuitenkaan tue tätä. Cornellin henkivartija auttoi häntä tietokoneongelmassa ja toi hänelle pari pilleriä Ativan-nimistä rauhoittavaa lääkettä. Tämän jälkeen Cornell soitti sammaltavalla äänellä vaimolleen ja kertoi olevansa henkisesti hyvin väsynyt. Vaimo käski henkivartijaa tarkastamaan, onko Cornell kunnossa. Henkivartija murtautui hotellihuoneeseen ja näki kylpyhuoneessa ruumiin. Cornellin suusta valui verta ja kaulan ympärillä oli vastuskuminauha, jonka hän oli kiinnittänyt kylpyhuoneen oveen.
Cornellin kotikaupungissa Seattlessa paljastettiin hänen muistopatsaansa, joka sijaitsee popkulttuurimuseon Museum of Pop Culturen edessä. Elokuussa 2020 patsasta vandalisoitiin maalaamalla se valkoiseksi.
Diskografia > Soundgarden > Albumit ja ep:t

1987 Screaming Life (EP)
1988 Fopp (EP)
1988 Ultramega OK
1989 Louder Than Love
1990 Screaming Life/Fopp
1991 Badmotorfinger
1994 Superunknown
1995 Songs from the Superunknown
1996 Down on the Upside
1997 A-Sides
2010 Telephantasm
2012 King Animal
Diskografia > Soundgarden > Singlet

1987 - Hunted Down
1990 - Hands All Over
1990 - Room a Thousand Years Wide
1991 - Jesus Christ Pose
1991 - Outshined
1992 - Rusty Cage
1994 - Spoonman
1994 - The Day I Tried To Live
1994 - Black Hole Sun
1994 - My Wave
1994 - Fell On Black Days
1996 - Pretty Noose
1996 - Burden in My Hand
1996 - Blow Up the Outside World
1997 - Ty Cobb
1997 - Bleed Together
2010 - Black Rain
2010 - The Telephantasm
2012 - Live to Rise
2012 - Been Away Too Long
2013 - By Crooked Steps
2014 - Storm
Diskografia > Temple of the Dog

1991 Temple of the Dog
Diskografia > Alice in Chains

1992 Sap (vierailevana laulajana kappaleessa "Right Turn")
Diskografia > Alice Cooper

1994 The Last Temptation (vierailevana laulajana kappaleissa "Stolen Prayer" ja "Unholy War")
Diskografia > Soolotuotanto

1997 A Very Special Christmas, Vol. 3 - Kappale "Ave Maria"
1999 Euphoria Morning
2004 Axis of Justice Concert Series Vol. 1 - Kappaleessa "(What's So Funny 'Bout) Peace, Love and Understandin" Maynard James Keenanin kanssa
2006 Unplugged in Sweden
2007 Carry On
2009 Scream
2011 Songbook
2015 Higher Truth
2021 No One Sings Like You Anymore, Vol. 1 (postuumisti)
Diskografia > Audioslave

2002 Audioslave
2005 Out of Exile
2006 Revelations
Diskografia > Soundtrackit

1990 Pump Up the Volume - Kappale "Heretic"
1992 Singles - Kappaleet "Seasons" ja "Birth Ritual"
1993 True Romance - Kappale "Outshined"
1996 Road Rash - Kappaleet "Rusty Cage" ja "Outshined"
1998 Great Expectations - Kappale "Sunshower"
2000 Mission: Impossible II - Kappale "Mission 2000"
2001 ATV Offroad Fury - Kappale "Spoonman"
2004 Collateral - Kappale "Shadow on the Sun"
2004 Grand Theft Auto: San Andreas - Kappale "Rusty Cage"
2006 Miami Vice - Kappaleet "Shape Of Things To Come" ja "Wide Awake"
2006 James Bond: Casino Royale - Kappale "You Know My Name" (Kappale ei esiinny virallisessa soundtrackissä.)
Aiheesta muualla

Wikimedia Commonsissa on kuvia tai muita tiedostoja aiheesta .
Chris Cornell Myspacessa (englanniksi)
Virallinen Audioslaven sivu
Soundgarden fanisivu (Arkistoitu – Internet Archive)
Chris Cornellin muistokirjoitus Helsingin Sanomissa
| n k Audioslave |
| --- | --- |
 Chris Cornell  Tom Morello  Tim Commerford  Brad Wilk 
Studioalbumit:  Audioslave  Out of Exile  Revelations 
DVD:t:  Audioslave  Live in Cuba 
Muut:  Rage Against the Machine  Soundgarden  Axis of Justice 
Soundgarden
| --- | --- |
Studioalbumit::  Ultramega OK  Louder Than Love  Badmotorfinger  Superunknown  Down on the Upside  King Animal 
EP:t::  Screaming Life  Fopp  Loudest Love  SOMMS  Songs from the Superunknown 
Kokoelma::  Screaming Life/Fopp  A-Sides  Telephantasm 
Videot::  Louder Than Live  Motorvision 
Singlet::  "Hunted Down"  "Flower"  "Loud Love"  "Hands All Over"  "Room a Thousand Years Wide"  "Jesus Christ Pose"  "Outshined"  "Rusty Cage"  "Spoonman"  "Black Hole Sun"  "Fell on Black Days"  "My Wave"  "The Day I Tried to Live"  "Superunknown"  "Pretty Noose"  "Burden in My Hand"  "Blow Up the Outside World"  "Ty Cobb"  "Bleed Together" 
Aiheeseen liittyvää::  Grunge  Audioslave  Hater  Temple of the Dog 
| n k James Bond -elokuvien tunnuskappaleiden esittäjät |
| --- | --- |
 John Barryn orkesteri  Matt Monro  Shirley Bassey  Tom Jones  Nancy Sinatra  Louis Armstrong  Paul McCartney  Lulu  Carly Simon  Sheena Easton  Rita Coolidge  A-ha  Gladys Knight  Tina Turner  Sheryl Crow  Garbage  Madonna  Chris Cornell  Jack White & Alicia Keys  Adele  Sam Smith  Billie Eilish 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Tšekki  Korea  Alankomaat  Puola 
Taiteenala:  Grammy Awards  MusicBrainz 
Muut:  Europeana  IdRef
Bir Hakeimin taistelu

Bir Hakeimin taistelu oli toisen maailmansodan taistelu, joka käytiin 26. toukokuuta – 11. kesäkuuta 1942 Erwin Rommelin johtaman Saksan Afrikan-armeijan ja Marie Pierre Koenigin johtamien Vapaan Ranskan joukkojen välillä Bir Hakeimissa Libyassa. Vapaan Ranskan joukot viivyttivät Rommelin joukkoja 16 päivän ajan ennen perääntymistään ja antoivat näin liittoutuneiden joukoille aikaa ryhmittyä uudelleen ja organisoida puolustusta El Alameinissa.
Sjötorp

| Sjötorp |
| --- | --- |

 Sjötorp
 Koordinaatit: 58°49′57″N, 13°59′02″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Mariestad
Väkiluku (31.12.2023):  420
Sjötorp on taajama Mariestadin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 420 asukasta vuoden 2023 lopussa.
Götan kanava yhdistyy Vänerniin Sjötorpissa.
Aiheesta muualla

Kuvia tai muita tiedostoja aiheesta Sjötorp Wikimedia Commonsissa
Operaatio Tammi

Operaatio Tammi (saks. Unternehmen Eiche) eli isku Gran Sassoon oli saksalaisten toisen maailmansodan aikana 12. syyskuuta 1943 suorittama operaatio, jolla Italian hallituksen vankina ollut syrjäytetty diktaattori Benito Mussolini vapautettiin.
Liittoutuneiden noustua maihin Sisiliassa operaatio Huskyssa ja pommitettua Roomaa, kuningas Viktor Emanuel III määräsi Mussolinin vangittavaksi 25. heinäkuuta 1943 ja nimitti uudeksi pääministeriksi marsalkka Pietro Badoglion. Mussolini sijoitettiin aluksi Ponzaan, myöhemmin La Maddalenan saarille ja lopulta Gran Sasso -vuorilla Campo Imperatoressa sijaitsevaan hotelliin. Saksalaisten vakoojien saatua tämän selville Adolf Hitler määräsi suunnitelman Mussolinin vapauttamiseksi. Suunnitelman laati Harald Mors ja hyväksyi Kurt Student.lähde?
Suunnitelma toteutettiin 12. syyskuuta 1943, jolloin ryhmä saksalaisia kommandojoukkoja, joihin kuuluivat Morsin ja Kurtin lisäksi muun muassa Otto Skorzeny, laskeutuivat DFS 230 -koneilla Gran Sassoon. Kommandot onnistuivat yllättämään hotellia vartioineet kaksisataa vartijaa ja saamaan heidät laskemaan aseensa laukaustakaan ampumatta. Joukko vapautti Mussolinin ja kuljetti hänet Fieseler Fi 156 Storch -pienkoneella Roomaan. Sieltä hänet vietiin Wieniin ja myöhemmin Berliiniin. Hitler palkitsi kommandot Rautaristeillä, ja Mussolinista tehtiin saksalaisten miehittämän Pohjois-Italian nukkevaltion Italian sosiaalisen tasavallan johtaja. Britannian pääministeri Winston Churchill kommentoi operaatiota ”suureksi uskallukseksi”.lähde?
Galleria

Campo Imperatoren hotelli vuonna 1943.
Mussolini poistumassa hotellista.
Fieseler Fi 156 Storch, jolla Mussolini pakeni.
Aiheesta muualla

Kuvia tai muita tiedostoja aiheesta Operaatio Tammi Wikimedia Commonsissa
Jayne Svenungsson

| Jayne Svenungsson> Henkilötiedot |
| --- | --- |
Syntynyt: 1973 (ikä 51–52)
Koulutus ja ura
Instituutti:  Lundin yliopisto
Tutkimusalue:  teologia
    
Jayne Svenungsson (s. 1973) on ruotsalainen Lundin yliopiston teologian professori. Hänet valittiin Ruotsin akatemian jäseneksi 2017, mutta hän erosi jo seuraavana vuonna.
Oskar Osala

| Oskar Osala |
| --- | --- |

Henkilötiedot
Syntynyt: 26. joulukuuta 1987 (ikä 37) Vaasa, Suomi
Kansalaisuus:   Suomi
Jääkiekkoilija
Lempinimi:  Osku, O.O.
Pelipaikka:  hyökkääjä
Maila:  vasen
Pituus:  193 cm
Paino:  110 kg
Pelaajaura
Pääsarjaura:  2007–2019
Aik. seurat:  Vaasan Sport (Mestis) Espoo Blues (SML) Hershey Bears (AHL) Washington Capitals (NHL) Albany River Rats (AHL) Carolina Hurricanes (NHL) Charlotte Checkers (AHL) Neftehimik Nižnekamsk (KHL) Metallurg Magnitogorsk (KHL) Oulun Kärpät (SML)
NHL-varaus:  97. varaus, 2006 Washington Capitals
Oskar Alexander Osala (s. 26. joulukuuta 1987 Vaasa) on suomalainen uransa lopettanut jääkiekkoilija, pelipaikaltaan vasen laitahyökkääjä.
Ura > Junioriura

Osala on Vaasan Sportin kasvatti. B-juniorina Osala debytoi Sportin Mestis-joukkueessa, kaudella jolloin hän pelasi Sportin B- ja A-junioreissa, sekä edustusjoukkueessa. Hänet varattiin vuonna 2005 CHL:n varaustilaisuudessa ainoana suomalaisena. Tämän jälkeen Osala siirtyi OHL-seura Mississauga IceDogsiin, jossa pelasi kaksi kautta ennen paluutaan Suomeen ja Espoo Bluesiin. Osala teki 39 maalia ja 87 pistettä IceDogseissa. Ensimmäisen OHL-kautensa jälkeen kesällä 2006 NHL-seura Washington Capitals varasi Osalan 97. vuorolla.
Vuoden 2007 alle 20-vuotiaiden MM-kilpailuissa Osala jakoi maalipörssin voiton neljän pelaajan kanssa. Hän teki viisi maalia kuudessa pelissä.
Ura > SM-liiga

Tulokaskaudellaan SM-liigassa kaudella 2007–2008 Osala esiintyi edukseen. Hänet valittiin SM-liigan vuoden tulokkaaksi. Lisäksi hänet valittiin kuukauden nuoreksi pelaajaksi lokakuussa. Osala voitti myös tulokkaiden pistepörssin, ja sivusi tulokkaiden pudotuspelien piste-ennätystä sekä teki uuden tulokkaiden maaliennätyksen pudotuspeleissä.
Ura > NHL-debyytti ja AHL-mestaruus

Kesäkuussa 2008 Osala allekirjoitti kevääseen 2011 kestävän kahden suunnan sopimuksen hänet varanneen Washington Capitalsin kanssa.
Osalan hyvät otteet kaudella 2008–2009 Washingtonin farmijoukkue Hershey Bearsissa toivat hänelle AHL:n kuukauden tulokkaan palkinnon marraskuussa 2008. Osala pääsi myös tekemään NHL-debyytin, sillä Washington nosti Osalan farmista 11. joulukuuta pelattuun Washington – Boston peliin.. Yhteensä hän pelasi kauden aikana kaksi NHL-ottelua.
Osala oli mukana Hershey Bearsin joukkueessa, joka voitti AHL:n mestaruuden, Calder Cupin keväällä 2009. Osala teki kaksi maalia ensimmäisessä finaaliottelussa Manitoba Moosea vastaan.
Maaliskuussa 2010 Osala oli osana kauppaa, jossa hänen kanssaan Washingtonista Carolinaan siirtyi Brian Pothier. Samalla Carolina sai myös toisen kierroksen varausoikeuden 2011 draftiin. Kaupassa toiseen suuntaan siirtyi puolestaan Joe Corvo.
Ura > Siirtyminen KHL:ään

Kaudeksi 2011–2012 Osala siirtyi Itä-Euroopan KHL-liigassa pelaavaan Neftehimik Nizhnekamskiin. Hän teki seuran kanssa vuoden pituisen sopimuksen. Kaudella 2013–2014 Osala siirtyi Neftehimik Nizhnekamskista kesken kauden Metallurg Magnitogorskiin ja voitti joukkueen mukana Gagarin cupin keväällä 2014. Osala jätti KHL:n kauden 2017–2018 jälkeen ja siirtyi marraskuussa Oulun Kärppiin.
Ura > Maajoukkueessa

Osala edusti ensimmäistä kertaa Suomen A-maajoukkuetta kaudella 2007–2008 pelaamalla kolmessa Euro Hockey Tourin turnauksessa. Osala oli loppumetreille asti mukana taistelussa MM-kisapaikoista Kanadassa 2008, mutta ei lopulta tullut valituksi.
Osala valittiin mukaan Suomen maajoukkueeseen vuoden 2010 Saksan MM-kisoihin. Passi leimattiin välisarjaan, joten Osala pääsi tekemään aikuisten arvokisadebyyttinsä.
Osala valittiin Suomen maajoukkueeseen EHT-turnaukseen (Channel One Cup) Moskovaan joulukuussa 2011.
Osala valittiin  edustamaan Suomea vuoden 2018 talviolympialaisiin.
Yksityiselämä

Osala halusi nuorena meteorologiksi. Hän kävi lukion Vaasassa. Osala on naimisissa golfammattilaisen Linda Osalan kanssa.
Saavutukset

Gagarin Cup  (KHL:n mestaruus): 2014, 2016
AHL:n Calder Cup -mestaruus: 08–09, 09–10
SM-liigan vuoden tulokas: 07–08
SM-liigan hopeaa: 07–08, 18–19
Aiheesta muualla

Yle Arkivet: Oskar Osalan haastattelu (ruotsiksi)
| 0 | 1 | 2 |
| --- | --- | --- |
| Edeltäjä: Tuomas Suominen | Jarmo Wasaman muistopalkinnon voittaja 2008 | Seuraaja: Teemu Hartikainen |
Suomen joukkue – Jääkiekon MM-kilpailut 2010
3 Nummelin (A) |
5 Kukkonen (A) |
6 Jaakola |
7 Mäenpää |
11 Hietanen |
15 Hytönen |
20 Miettinen |
21 Niskala |
22 Santala |
23 Hahl |
24 Kapanen (C) |
26 Immonen |
27 Kontiola |
29 Korpikoski |
30 Tarkki |
31 Vehanen |
35 Rinne |
36 Jokinen |
40 Pihlström |
41 Puistola |
44 Vatanen |
45 Osala |
50 Aaltonen |
52 Lehterä |
71 Komarov |
Valmentaja Jukka Jalonen
Suomen joukkue – Jääkiekon MM-kilpailut 2017
4 Lehtonen |
5 Kukkonen (C) |
6 Jaakola (A) |
15 M. Aaltonen |
19 Savinainen |
20 Aho |
23 Kemppainen |
24 J. Lajunen |
29 Säteri |
31 Ortio |
33 Hännikäinen |
36 Järvinen |
37 Pyörälä |
38 Hietanen |
39 Puljujärvi |
40 Sallinen |
41 Pihlström |
47 V. Lajunen |
50 J. Aaltonen |
51 Filppula (A) |
55 Ohtamaa |
60 Honka |
62 Osala |
70 Korpisalo |
96 Rantanen |
Valmentaja Lauri Marjamäki
Suomen joukkue – Talviolympialaiset 2018
2 Lehtonen |
4 Kivistö |
5 Kukkonen (C) |
12 Anttila |
13 Junttila |
18 Lepistö (A) |
19 Koskinen |
20 Tolvanen |
23 Kemppainen |
24 Lajunen |
25 Enlund |
27 Kontiola (A) |
31 Rämö |
37 Pyörälä |
38 Hietanen |
40 Koskiranta |
42 Heiskanen |
50 Koivisto |
55 Ohtamaa |
62 Osala |
65 Manninen |
70 Hartikainen |
77 Metsola |
81 Peltola |
86 Savinainen |
Valmentaja Lauri Marjamäki
Kärppien retropaidassa 2019
Suuri unikirja

| Suuri unikirja> Ὀνειροκριτικά.Alkuperäisteos |
| --- | --- |
Kirjailija:  Artemidoros Daldislainen
Kieli:  muinaiskreikka
Genre:  unien tulkinnan opas
Julkaistu:  100-luku
Suomennos
Suomentaja:  Kaarle Hirvonen
Kustantaja:  WSOY
Julkaistu:  1970
Sivumäärä:  226
Löydä lisää kirjojaKirjallisuuden teemasivulta
Suuri unikirja (m.kreik. Ὀνειροκριτικά, Oneirokritika) on Artemidoros Daldislaisen 100-luvulla kirjoittama unien tulkinnan opas. Artemidoksen mukaan unet ovat yksilöllisiä ja valveilla ollessa tapahtuneet asiat vaikuttavat unien symboliikkaan.
Historia

Artemidoroksen itsensä mukaan hän keräsi aineiston teokseensa pitkillä matkoilla Kreikassa, Italiassa ja Aasiassa, seuraamalla sekä arvostettuja että halveksittuja unista ennustajia ja kuuntelemalla vanhoja tarinoita unista ja niiden toteutumisesta.
Toinen merkittävä lähde olivat Artemidoroksen edeltäjien, joista hän mainitsee nimeltä kuusitoista, teokset. Nimeltä mainittuihin edeltäjiin kuuluvat muun muassa Panyassis Halikarnassoslainen, Aristandros Telmessoslainen, Demetrios Faleronlainen, Aleksanteri Myndoslainen, Artemon Miletoslainen ja Antifon Ateenalainen. Del Corno kokosi näiltä kirjailijoilta (joko Artemidoroksen tai muuta kautta) säilyneet tekstifragmentit teokseen Graecorum de re onirocritica scriptorum reliquiae (1969).
Kirjallisuutta > Suomennos

Artemidoros Daldislainen: Suuri unikirja.  (Kreikan kielestä suomentanut Kaarle Hirvonen)  Porvoo Helsinki:  WSOY, 1970.
Kirjallisuutta > Tekstilaitoksia

Pack, Roger (toim.): Artemidori Daldiani Onirocriticon Libri V.  (Bibliotheca Teubneriana)  Teubner, 1963.
Kirjallisuutta > Muuta kirjallisuutta

Corno, Darius Del: Graecorum de re onirocritica scriptorum reliquiae.  Milano:  Cisalpino, 1969.
Aiheesta muualla

Artemidorus: Excerpts from Interpretation of Dreams. (englanniksi)
Operaatio Vihreä

Operaatio Vihreä (saks. Unternehmen Grün) oli saksalaisten toisen maailmansodan aikainen suunnitelma maihinnoususta Irlannin maaperälle. Sen oli tarkoitus tukeutua saksalaisten maihinnousuun Englantiin, jota kutsuttiin nimellä operaatio Seelöwe (suom. merileijona). Huolimatta siitä että se oli suunniteltu yksityiskohtaisen tarkasti, sen oli kuitenkin tarkoitus toimia pelkästään hämäyksenä. Suunnitelman pelkkä olemassaolo muodosti vastapuolelle uhan joka täytyi ottaa vakavasti vaikkei sitä toteutettukaan. Brittien vastasuunnitelmaksi luotiin suunnitelma W, Irlannin takaisinvaltaus saksalaisilta.
Operaatio Vihreää ryhdyttiin suunnittelemaan vuoden 1940 aikana, ja lopullisen muotonsa se sai elokuussa. Vihreä oli laajojen piirien tiedossa vuosina 1940–1941 ja päätyi jopa brittien sotilastiedustelun käsiin englanniksi käännettynä. Tämä herätti epäilyksiä siitä että koko suunnitelma oli hämäystä, tarkoituksena luoda briteille psykologinen sivustauhka. Kun Adolf Hitler lykkäsi Seelöwen toteutusta syksyllä 1940 seuraavan vuoden kevääseen ja lopulta vuonna 1943 hylkäsi koko suunnitelman, menetti myös Vihreä merkityksensä.